142
ጾሳ ማዱዋ ደማናዉ ሺቄዳ ዎሳ
አኬካን ጻፈቴዳ ዳዊታ ግንጹዋ፥ ጎንጎሎ ግዶን ደእያ ዎደ አ ዎሳ
1 ታ ቃላ ꬎቁ ኦꬃደ፥ መꬍና ጎዳዉ ዋሳይ።
ታ ቃላ ꬎቁ ኦꬃደ፥
መꬍና ጎዳዉ ዋትዋታይ።
2 ታ ቆሁዋ ኡባ አዉ ማጋናይ፤
ታ መቱዋ ኡባ አዉ ኦዳይ።
3 ታን ህዶታ ቃንጻና ማቲያ ዎደ፥ ኔን ታ ኦግያ ኤራሳ።
ታን ሀመትያ ኦግያን ታዉ ግትያ ቆስ ዎꬄድኖ።
4 ታን ታ ዩሹዋ ጼልያ ዎደ፥
ታና ማድያዌ እቱነ ባዋ፤
ታን ቆሰታ አትያ ሳአይ ባዋ፤
ታና ናግያዌካ ባዋ።
5 አቤት መꬍና ጎዳዉ፥ ታን፥
ነዉ ሀዋዳን ጋደ ዋሳይ፤
“ኔን ታን ባቃታደ አትያ ሳኣ፤
ታን ፓጻ ደእሽን፥ ታና ጋኬዳ ሳማይ ኔና” ያጋይ።
6 ታን ሎይꬃ መቶትያ ድራዉ፥
ታ ዋሱዋ ሀይዛ።
ታና የደርስያዋንቱ፥
ታዉ ሎይꬅ ዎልቃሜዳ ድራዉ፥
ታና ኡንቱንቱፐ አሻ።
7 ታን ነ ሱንꬃ ጋላታና ማላ፥
ታና ቃሹዋፐ ብላ።
ኔን ታዉ ኬክያ ድራዉ፥
ጽሎቱ ታ ዩሹዋን ሺቃና።