146
ማዳ ጾሳዉ ጋላታ
1 መꬍና ጎዳ ጋላትተ!
ታ ሸምፓቴ መꬍና ጎዳ ጋላታ!
2 ታ ደኡዋ ላይꬃ ኡባን፥
ታን መꬍና ጎዳ ጋላታና፤
ታን ደኤዳ ኬናን ኡባን
ታ ጾሳ ሳባና።
3 አሳይ አሻናዉ ዳንዳየና ድራዉ፥
አሳ ካፓቱዋን አማነቶፕተ።
4 ኡንቱንቱ ሸምፑ ከስያ ዎደ፥
ኡንቱንቱ ቢታዉ ስሚኖ፤
ኡንቱንቱ ሀልቹ ኡባይ
ሄ ጋላስካ አት አጌ።
5 ያቆባ ጾሳይ ማድያ ኡራይነ
መꬍና ጎዳ ባረ ጾሳ ባረዉ ህዶታ ኦꬅያ ኡራይ፥
አንጀቴዳዋ።
6 መꬍና ጎዳይ ሳሉዋነ ሳኣ፥
ዎልቃማ አባነ አ ግዶን ደእያዋ ኡባ፥
መꬌዳዋ፤+
እ መꬍናዉካ አማነትያዋ።
7 እ ናቀቴዳዋንቶ ፕርድያዋ፤
ኮሻቴዳዋንቶ ቁማ እምያዋ።
መꬍና ጎዳይ ቃሸቴዳዋንታ ብሌ፤
8 መꬍና ጎዳይ ቆቀቱዋ ጼልሴ።
መꬍና ጎዳይ ኩንዴዳዋንታ ደንꬄ፤
መꬍና ጎዳይ ጽሎቱዋ ሲቄ።
9 መꬍና ጎዳይ በተቱዋ ናጌ።
አምኤቱዋነ አዉ ባይና ናናቱዋ ማዴ፤
ሽን ኢታቱዋ ኦግያ ባለꬄ።
10 መꬍና ጎዳይ መꬍናዉ ካተቴ።
ጽዮኔ፥ ነ ጾሳይ፥
የለታፐ የለታ ጋካናዉ ካተታና።
መꬍና ጎዳ ጋላትተ!
+ 146:6 ኪታ 4:24፤ 14:15